ભારતનો આર્થિક ગ્રોથ આ વર્ષે 7.3 ટકા રહેવાની આગાહી વર્લ્ડ બેન્કે કરી છે અને આગામી બે વર્ષમાં ગ્રોથ વધીને 7.5 ટકાનો થશે. ભારત વિશ્વમાં સૌથી વધુ ઝડપે વિકસતું અર્થતંત્ર રહેશે એમ વધુમાં બેન્કે જણાવ્યું હતું. વર્લ્ડ બેન્કના ટોચના અધિકારીઓએ જણાવ્યું હતું કે, ભારતનું અર્થતંત્ર તંદુરસ્ત, સ્થિતિસ્થાપકતા ધરાવતું અને ગ્રોથ જાળવી રાખનારું છે. આથી નાણાં વર્ષ 2018-19 દરમિયાન ભારતનો ગ્રોથ 7.3 ટકાના સ્તરે જોવાશે અને ત્યારબાદ નાણાં વર્ષ 2019-20માં ગ્રોથ આગળ વધીને 7.5 ટકાનો રહેશે. પ્રાઇવેટ કન્ઝમપ્શન અને રોકાણમાં મજબૂતાઇના તે સંકેત આપે છે.